รัฐบาลไทย-ข่าวทำเนียบรัฐบาล-รมว. เฮ้ง รับข้อสั่งการ นายกรัฐมนตรี เดินเครื่องภาคแรงงานเต็มกำลัง รับนโยบายการเปิดประเทศ
วันพฤหัสบดีที่ 12 พฤษภาคม 2565
รมว. เฮ้ง รับข้อสั่งการ นายกรัฐมนตรี เดินเครื่องภาคแรงงานเต็มกําลัง รับนโยบายการเปิดประเทศ
กระทรวงแรงงาน รุกสถานประกอบการ ขุดตําแหน่งงานเพื่อให้บริการคนหางานทั่วประเทศผ่านแพลตฟอร์ม “ไทยมีงานทํา” รับนโยบายเปิดประเทศฟื้นฟูเศรษฐกิจของรัฐบาล
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของโรคโควิด-19 ภายในประเทศไทยและทั่วโลกที่กําลังคลี่คลาย รัฐบาลภายใต้การนําของ พลเอกประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน พร้อมที่จะเดินเครื่องภาคแรงงาน และธุรกิจเต็มกําลัง สอดรับนโยบายการเปิดประเทศเพื่อฟื้นฟูเศรษฐกิจของรัฐบาล ในส่วนกระทรวงแรงงาน พร้อมขานรับนโยบายด้วยวิธีกระตุ้น และส่งเสริมการมีงานทํา ร่วมกับการพัฒนาการให้บริการจัดหางานผ่านระบบออนไลน์อย่างมีประสิทธิภาพ
“ขณะนี้เป็นช่วงเวลาสําคัญที่กระทรวงแรงงานต้องทํางานให้หนักขึ้นเพื่อส่งเสริมให้คนหางานมีโอกาสประกอบอาชีพอย่างมั่นคงและยั่งยืน ตามความรู้ ความสามารถ ประสบการณ์ของตนเอง และนายจ้าง สถานประกอบการมีแรงงานที่มีทักษะเหมาะสมกับตําแหน่ง เพื่อขับเคลื่อนกิจการ โดยมอบหมายกรมการจัดหางานเร่งหาตําแหน่งงานเชิงรุกจากบริษัทที่มีศักยภาพ และต้องการจ้างแรงงานเป็นจํานวนมากจากทั่วประเทศ เพื่อมาบรรจุไว้ใน แพลตฟอร์ม ไทยมีงานทํา ให้ประชาชนที่ต้องการหางานเลือกค้นหาตําแหน่งงาน และสมัครงานได้ทุกที่ ทุกเวลา ตามความสะดวก โดยปีงบประมาณ พ.ศ. 2565 มีผู้สมัครใช้บริการจัดหางานผ่านแพลตฟอร์ม ไทยมีงานทํา 172,969 คน ได้รับการบรรจุงาน 123,711 คน ก่อรายได้โดยประมาณ 16,020,173,400 บาท (หนึ่งหมื่นหกพันยี่สิบล้านหนึ่งแสนเจ็ดหมื่นสามพันสี่ร้อยบาท)” รัฐมนตรีว่าการกระทรวงแรงงาน กล่าว
นายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานรับข้อสั่งการรัฐมนตรีว่าการกระทรวงแรงงาน โดยเมื่อวานนี้ (วันที่ 11 พฤษภาคม 2565) ได้มอบหมายนายณัฐวุฒิ ภัทรประยูร ผู้อํานวยการกองพัฒนาระบบบริการจัดหางาน ลงพื้นที่จังหวัดชลบุรี เพื่อเข้าพบหารือร่วมกับสถานประกอบการที่มีศักยภาพและความต้องการจ้างงานในพื้นที่จังหวัดชลบุรี พร้อมทั้งประชาสัมพันธ์ เชิญชวนให้นายจ้าง สถานประกอบการประกาศตําแหน่งงาน และคัดเลือกผู้สมัครงานจาก แพลตฟอร์ม ไทยมีงานทํา ซึ่งเป็นระบบการให้บริการจัดหางานภาครัฐ บริการฟรี ไม่มีค่าใช้จ่ายทั้งผู้สมัครงาน และนายจ้าง สถานประกอบการ
จากการลงพื้นที่มีบริษัท คิงส์แพ็ค อินดัสเตรียล จํากัด ตั้งอยู่เลขที่ 333 หมู่ 4 ต.หนองไม้แดง อ.เมืองชลบุรี จ. ชลบุรี ประเภทกิจการ การผลิตผลิตภัณฑ์พลาสติกอื่น ๆ (ถุงขยะ HERO) ให้ความสนใจประกาศตําแหน่งงานบนแพลตฟอร์มไทยมีงานทํา และมีความต้องการแรงงานเข้ามาทํางานในสถานประกอบการ จํานวนกว่า 250 อัตรา เป็นพนักงานในส่วน office จํานวนกว่า 50 อัตรา เช่น พนักงานธุรการ พนักงานการเงิน พนักงานการบัญชี พนักงานขาย ในประเทศ/ต่างประเทศ และพนักงานธุรการขายในประเทศ/ต่างประเทศ จบการศึกษา ในระดับปวส.-ปริญญาตรี อายุ 18 – 40 ปี และพนักงานฝ่ายผลิต จํานวนกว่า 200 อัตรา จบการศึกษา ระดับมัธยมศึกษาตอนต้น (ม.3) อายุ 18 - 40 ปี ซึ่งหลังจากนี้กรมการจัดหางานยังมีแผน จะจัด Roadshow ทั่วประเทศต่อไป เพื่อเร่งหาตําแหน่งงานเชิงรุกจากบริษัทที่มีศักยภาพ มีความน่าเชื่อถือ และเป็นเป้าหมายของผู้สมัครงาน อาทิ กลุ่มบริษัท ปตท. จํากัด (มหาชน) บริษัท ไทยเบฟเวอเรจ จํากัด บริษัท ไมเนอร์ อินเตอร์เนชั่นแนล จํากัด (มหาชน) เป็นต้น
“สําหรับผู้ที่ต้องการมีงานทํา และนายจ้าง/สถานประกอบการที่ต้องการรับสมัครงาน สามารถใช้บริการที่เว็บไซต์ “ไทยมีงานทํา.doe.go.th” หรือแอปพลิเคชัน “ไทยมีงานทํา” โดยคนหางานสามารถค้นหาข้อมูลตําแหน่งงานที่เหมาะสมกับตัวเองมากที่สุด โดย Matching ตําแหน่งงานตามพื้นที่ และ ภูมิลําเนา รวมถึงจับคู่ตําแหน่งงานจากความรู้ ความสามารถ และทักษะที่มีอยู่ และสําหรับนายจ้าง สถานประกอบการ ที่ต้องการช่องทางรับสมัครงาน สามารถลงทะเบียนนายจ้าง เพื่อประกาศตําแหน่งงาน และคัดลอกรายชื่อผู้หางาน โดยไม่มีค่าใช้จ่าย หากต้องการสอบถามข้อมูลเพิ่มเติมติดต่อที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694” อธิบดีกรมการจัดหางาน กล่าว